Κώστας Κωνσταντινίδης (ποδοσφαιριστής, 1962)

Ο Κώστας Κωνσταντινίδης (γεννημένος στις 7 Απριλίου 1962, στη Θεσσαλονίκη) είναι Έλληνας βετεράνος ποδοσφαιριστής. Κατά τη διάρκεια της ποδοσφαιρικής του καριέρας αγωνίστηκε ως κεντρικός αμυντικός και διακρίνονταν για το πάθος και την αγωνιστικότητά του.
 Ποδοσφαιρική καριέρα 
Ο Κωνσταντινίδης ξεκίνησε να παίζει ποδόσφαιρο στην ομάδα της Α.Ε. Φοίνικα στο Α΄Τοπικό της ΕΠΣΜ. Ο δυναμικός τρόπος με τον οποίο αγωνίζονταν γρήγορα τράβηξε το ενδιαφέρον των υπευθύνων των ομάδων της Α' Εθνικής, και το καλοκαίρι του 1986 μεταγράφηκε έναντι 1.000.000 δραχμών στον Απόλλων Καλαμαριάς. Αν και υπέστη ρήξη χιαστού κατά τη θητεία του στον Απόλλωνα, επανήλθε και πραγματοποίησε συνολικά 53 συμμετοχές στη βασική ομάδα.

Το 1989 μεταπήδησε στον Πανσερραϊκό, με τη φανέλα του οποίου αγωνίστηκε για μια διετία καταγράφοντας 57 συμμετοχές και 2 τέρματα. Το καλοκαίρι του 1991 υπέγραψε συμβόλαιο συνεργασίας με την Skoda Ξάνθης. Κατά τη διετή παρουσία του στην Ξάνθη αγωνίστηκε σε 54 αναμετρήσεις και σημείωσε 3 τέρματα.

Μένοντας ελεύθερος από την Ξάνθη, το καλοκαίρι του 1993 και μολονότι είχε σχεδόν συμφωνήσει να μεταγραφεί σε άλλη ομάδα, ήρθε η πρόταση από τον Άρη Θεσσαλονίκης. Όντας οπαδός της ομάδας από μικρό παιδί, ο Κωνσταντινίδης πραγματοποίησε το παιδικό του όνειρο και υπέγραψε στον Άρη. Κατά τη διετία 1993-95 πραγματοποίησε εντυπωσιακές εμφανίσεις με τον Άρη, καταγράφοντας 58 συνολικά συμμετοχές σε όλες τις διοργανώσεις (44 συμμετοχές στο Πρωτάθλημα, 12 στο Κύπελλο Ελλάδας και 2 στο Κύπελλο ΟΥΕΦΑ). Με τους «κίτρινους» σκόραρε ένα και μοναδικό τέρμα στον αγώνα Άρη-Skoda Ξάνθης 3-1, στις 20 Φεβρουαρίου 1994.Άρης-Ξάνθη 3-1

Πραγματοποίησε το ντεμπούτο του με την κίτρινη φανέλα την 1η Σεπτεμβρίου 1993, στον νικηφόρο (με 3-1) εντός έδρας αγώνα της ομάδας του με τον Εορδαϊκό για το θεσμό του Κυπέλλου. Ειδικά τη σεζόν 1993/94 αγωνίστηκε σε πολλά ματς ως βασικός, σε μια χρονιά ξεχωριστή για την ομάδα καθώς βγήκε ξανά στην Ευρώπη μετά από 14 ολόκληρα χρόνια.



Πραγματοποίησε το ντεμπούτο του στις ευρωπαϊκές διοργανώσεις στις 23 Αυγούστου 1994, στον αγώνα Χάποελ Μπερ Σεβά-Άρης 1-2, Όταν ο ΑΡΗΣ απέκλειε τη Χάποελ Μπερ Σεβά. Όπως δηλώνει κι ο ίδιος:

"Φοβερό συναίσθημα για μένα. Στο τελευταίο ευρωπαϊκό παιχνίδι του Άρη να είμαι στην κερκίδα και στο πρώτο του μετά από 14 χρόνια να φοράω τη φανέλα στο γήπεδο."Απ’ το Τοπικό κατευθείαν Α’ Εθνική

Πραγματοποίησε την τελευταία του ευρωπαϊκή εμφάνιση στον αγώνα Άρη- Κατοβίτσε 1-0, στις 27 Σεπτεμβρίου 1994  Aris Thessaloniki-GKS Katowice 1-0. 

Το καλοκαίρι του 1995 έμεινε ελεύθερος από τον Άρη και συνέχισε την καριέρα του στον Ναυπακτιακό Αστέρας για μια διετία.Ο παλαίμαχος ποδοσφαιριστής του Ναυπακτιακού Κώστας Κωνσταντινίδης, στο περίπτερο του Παπαχαραλαμπείου στην Sportexpo (Φωτο) Η ομάδα της Ναυπάκτου με πρόεδρο τον εφοπλιστή Φίλιππο Σφαέλο πραγματοποίησε μια επική πορεία και ανέβηκε από την στη Δ’ Εθνική στη Β’Εθνική μέσα σε δύο χρονιές. Ειδικότερα, τη σεζόν 1995-96 κέρδισε την άνοδο στη Γ΄ Εθνική με καταπληκτική συγκομιδή βαθμών (87)  αλλά και τερμάτων (131-14) καθώς σε 34 αγώνες πέτυχε 27 νίκες, 6 ισοπαλίες και 1 μόνο ήττα.Η μεγάλη ιστορία του Ναυπακτιακού Αστέρα – Από την συγχώνευση του ’60 στην Β´ Εθνική με τον Φίλιππα Σφαέλο

Ο Κωνσταντινίδης συνέχισε για την επόμενη διετία στην Κέρκυρα  και ολοκλήρωσε την καριέρα του ως ποδοσφαιριστής στην Κασσάνδρα. Με τον Κωνσταντινίδη στη σύνθεσή της, αρχικά ως παίκτη και εν συνεχεία ως παίκτη-προπονητή, η ομάδα πέτυχε την άνοδό της από τη Α’  Τοπικό  στη Δ΄ Εθνική.Ο “Ινδιάνος” του Άρη Κώστας Κωνσταντινίδης εξομολογείται στο PRESSARIS: “Απωθημένο ο Άρης, δεν είμαι… ροκάς!” (photos)

Ο Κωνσταντινίδης κρέμασε τα παπούτσια του και μετά από ένα χρόνο απουσίας ανέλαβε τεχνικός διευθυντής του συλλόγου, οδηγώντας την ομάδα στη Β΄ Εθνική.

Το καλοκαίρι του 2014, όταν κανείς δε αναλάμβανε την ευθύνη να συνεχίσει την υπερχρεωμένη ΠΑΕ ΑΡΗΣ, ο Κώστας Κωνσταντινίδης μαζί με τους Λάζαρο Παπαδόπουλο και Λάκη Κλεόπα υπέγραψαν για όλα τα χρέη ώστε να ξεκινήσει η διαδικασία της εκκαθάρισης της ΠΑΕ, και στη συνέχεια να δημιουργηθεί μια νέα «καθαρή» ΠΑΕ, απαλλαγμένη από τα χρέη του παρελθόντος.Ο Λάκης Κλεώπας ο νέος πρόεδρος του Άρη Ο Λάζαρος Παπαδόπουλος πρόεδρος του Άρη Οριστική απόφαση για υποβιβασμό του Άρη στην τρίτη εθνική

 Παραπομπές 

 Πηγές 
 Προφίλ του Κώστα Κωνσταντινίδη στο transfermarkt.com
 Προφίλ του Κώστα Κωνσταντινίδη στο besoccer.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ναυπακτιακού Αστέρα
Κατηγορία:Ποδοσφαιριστές Α.Ο. Κέρκυρας
 Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας